Bill+of+rights

Motsetningene mellom kongen og Parlamentet hadde vært konfliktfylt gjennom hele 1600-tallet. Da kong Jakob 2. kom i et uforsonlig motsetningsforhold til Parlamentet i 1680-årene, resulterte dette i et opprør i 1688, som i engelsk historie er kalt The Glorious Revolution. Jakob måtte flykte, og nederlenderen Wilhelm av Oranien fikk tilbud om den engelske tronen. I forbindelse med kroningen i 1689 måtte han underskrive Bill of Rights (også kalt Declaration of Rights). Denne består av to deler; i første del regnes opp Jakob 2.s maktmisbruk og overgrep, mens andre del omfatter de forfatningsmessige garantier Parlamentet ville sikre seg. Utdraget omfatter bare den andre delen, dvs. forfatningsgarantiene. (Hentet fra Niels Østbye og Thora Lange: "Historiske aktstykker", Aschehoug 1939.) Og da nevnte tidligere kong Jakob den annen har nedlagt regjeringen, og tronen derfor er ledig, og da hans høyhet prinsen av Oranien (...) etter råd av de geistlige og verdslige lorder og av flere fremstående menn blant underhusmedlemmene, (...) har de nevnte geistlige og verdslige lorder og underhusmedlemmer som i henhold til innkallelsesbrev og valg nå er forsamlet i en full og fri representativ forsamling for dette rike, tatt under den alvorligste overveielse de beste midler til å oppnå de før nevnte formål og erklærer i første rekke (således som deres forfedre i lignende tilfelle sedvanlig har gjort) for å hevde og håndheve sine gamle rettigheter og friheter: 1.  At krav på rett til å suspendere lover eller utøvelse av lover ved kongelig myndighet, uten Parlamentets samtykke, er ulovlig, 2.  At krav på rett til å dispensere fra lover eller lovers håndhevelse ved kongelig myndighet, således som den nylig er blitt antatt og utøvd, er ulovlig, 3.  At bemyndigelsen til å opprette den siste Court of Commissioners [kirkedomstol som Jakob 2. hadde opprettet] i kirkelige saker og alle andre kommisjoner og domstoler av lignende art, er ulovlig og fordervelig, 4.  At det er ulovlig å kreve opp penger for kronen eller til dens bruk i henhold til prerogativ uten bevilgning av Parlamentet, for lengre tid og på annen måte enn samme er eller blir bevilget, 5.  At det er undersåttenes rett til å sende inn petisjoner til kongen, og at alle fengslinger og rettsforfølgelser på grunn av sånne petisjoner er ulovlige, 6.  At det strider mot loven å reise og holde en stående hær i dette kongerike i fredstid, hvis det blir gjort uten Parlamentets samtykke, 7.  At de undersåtter som er protestanter, til sitt forsvar kan ha våpen passende til sin stilling, og i den utstrekning loven tillater, 8.  At valg av parlamentsmedlemmer skal være fritt, 9.  At Parlamentets tale-, diskusjons- og forhandlingsfrihet ikke må angripes eller bestrides ved noen domstol eller noe sted utenfor Parlamentet, 10.  At overdreven kausjon ikke må kreves, og at det ikke må ilegges urimelige bøter eller idømmes grusomme og usedvanlige straffer, 11.  At det skal føres ordentlig liste over jurymenn, og deres valg foregå på tilbørlig måte, og at jurymenn som skal dømme i høyforræderisaker, skal være være selveiere, 12.  At det er ulovlig og ugyldig før domfellelsen å gi bort og love bort bestemte personers bøter og forbrutte gods, 13.  At Parlamentet skal holdes hyppig for å avhjelpe alle klagemål og for å forbedre, styrke og hevde lovene. // 1.   //// Utfør kildekritikk av Bill of Rights. // // 2.   //// Oppsummer i noen hovedpunkter hvilke rettigheter Parlamentet sikret seg ved denne erklæringen. // // 3.   //// "Bill of Rights innebar at England fikk ny forfatning." Begrunn denne påstanden. //
 * Kilde: Bill of Rights **
 * // Oppgaver //**